CELEX: 62010CN0348
Language: et
Date: 2010-07-09 00:00:00
Title: Kohtuasi C-348/10: Eelotsusetaotlus, mille on esitanud Augstākās tiesas Senāta Administratīvo lietu departaments (Läti Vabariik) 9. juulil 2010 — SIA Norma-A ja SIA Dekom versus Ludzas novada dome

11.9.2010   
            
            
               ET
            
            
               Euroopa Liidu Teataja
            
            
               C 246/32
            
         Eelotsusetaotlus, mille on esitanud Augstākās tiesas Senāta Administratīvo lietu departaments (Läti Vabariik) 9. juulil 2010 — SIA Norma-A ja SIA Dekom versus Ludzas novada dome
   (Kohtuasi C-348/10)
   ()
   2010/C 246/54
   Kohtumenetluse keel: läti
   
      Eelotsusetaotluse esitanud kohus
   
   Augstakas tiesas Senata Administratīvo lietu departaments (Läti Vabariik).
   
      Põhikohtuasja pooled
   
   
      Kaebuse esitajad: SIA Norma-A ja SIA Dekom
   
      Vastustaja: Ludzas novada dome
   
      Eelotsuse küsimused
   
   
               1.
            
            
               Kas direktiivi 2004/17/EÜ (1) artikli 1 lõike 3 punkti b tuleb tõlgendada nii, et lepingut, millega edukale pakkujale antakse õigus osutada bussiga ühistransporditeenuseid, tuleb juhul, kui osa tasust seisneb ühistransporditeenuste realiseerimise õiguses, aga samal ajal hüvitab hankija teenuseosutajale teenuste osutamise tagajärjel tekkinud kahjumi, ning kui pealegi piiravad selle teenuse osutamist reguleerivad avaliku õiguse sätted ja lepingusätted teenuse osutamisega seotud riski, käsitada avalike teenuste kontsessioonina?
            
         
               2.
            
            
               Kas juhul, kui vastus esimesele küsimusele on eitav, on direktiivi 92/13/EMÜ (mida on muudetud direktiiviga 2007/66/EÜ (2)) artikli 2d lõike 1 punkt b Lätis alates 21. detsembrist 2009 vahetult kohaldatav?
            
         
               3.
            
            
               Kas juhul, kui vastus teisele küsimusele on jaatav, tuleb direktiivi 92/13/EMÜ artikli 2d lõike 1 punkti b tõlgendada nii, et see on kohaldatav enne direktiivi 2007/66/EÜ siseriiklikku õigusesse ülevõtmise tähtaja möödumist sõlmitud riigihankelepingute suhtes?
            
         
      (1)  Euroopa Parlamendi ja nõukogu 31. märtsi 2004. aasta direktiiv 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused (ELT L 134; ELT eriväljaanne 06/07, lk 19).
   
      (2)  Euroopa Parlamendi ja nõukogu 11. detsembri 2007. aasta direktiiv 2007/66/EÜ, millega muudetakse nõukogu direktiive 89/665/EMÜ ja 92/13/EMÜ riigihankelepingute sõlmimise läbivaatamise korra tõhustamise osas (ELT L 335, lk 31).